53. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 27264/1140 της 1 Μαρτ./4 Απρ. 1983 (ΦΕΚ Β΄ 140) Καθορισμός του τύπου του αποδεικτικού είσπραξης των εσόδων του Δημοσίου που προέρχονται: α)από παράβολα πάσης φύσης β)από παραβάσεις του Κώδικα Οδικής Κυκλοφορίας (Κ.Ο.Κ.), γ)από την έκδοση διαβατηρίων, δ)από παραστάσεις πολιτικής αγωγής και ε)από το αντίτιμο δικαστικού ενσήμου επί αγωγών και προσωρινών μέτρων. Σελ. 160,406(γ) Τεύχος Ζ121-Σελ. 134 Έχοντας υπόψη: 1.Τις διατάξεις της παρ. 3 του άρθρ. 12 του Ν.Δ. 321/69 «περί Κώδικος Δημοσίου Λογιστικού», όπως συμπληρώθηκαν με το Ν.Δ. 49/73 «περί αντικαταστάσεως και συμπληρώσεως ενίων διατάξεων του Ν.Δ. 321/69». 2.Τις αποφάσεις μας αριθ. 47194/2514/4.4.78 και 77637/5160/19.4.80 με τις οποίες καθιερώθηκαν τα ειδικά έντυπα παράβολα, για την είσπραξη των εσόδων του Δημοσίου. 3.Την ανάγκη καθορισμού του τύπου του αποδεικτικού είσπραξης των εσόδων, που προέρχονται από παράβολα πάσης φύσης, από παραβάσεις του Κώδικα Οδικής Κυκλοφορίας, από την έκδοση διαβατηρίων, από παραστάσεις πολιτικής αγωγής και από το αντίτιμο δικαστικού ενσήμου επί αγωγών και προσωρινών μέτρων, αποφασίζουμε: Καθορίζουμε τον τύπο του αποδεικτικού είσπραξης των εσόδων που προέρχονται, από παράβολα πάσης φύσης, από παραβάσεις του Κώδικα Οδικής Κυκλοφορίας από την έκδοση διαβατηρίων, από παραστάσεις πολιτικής αγωγής και από το αντίτιμο δικαστικού ενσήμου επί αγωγών και προσωρινών μέτρων, ως εξής: Τα ειδικά έντυπα: α)Παραβόλου, β)Παραβόλου Χαρτοσήμου και γ)Δικαστικού ενσήμου (αγωγόσημο) είναι διαστάσεων 230Χ84 χιλιοστών. Τα έντυπα αυτά αποτελούνται από το κύριο σώμα και το απόκομμα. Το κύριο σώμα έχει διαστάσεις 170Χ84 χιλιοστά και το απόκομμα έχει διαστάσεις 60Χ84 χιλιοστά. Το απόκομμα θα είναι στο αριστερό τμήμα του παραβόλου. Μεταξύ του κύριου σώματος και του αποκόμματος υπάρχει κάθετη διάτρηση, για την εύκολη αποχώρηση του αποκόμματος από το σώμα του παραβόλου. Το απόκομμα φέρει στην πρόσθια όψη εθνόσημο, σειρά, αριθμό, το ποσό αριθμητικώς και ολογράφως και κείμενο: Απόκομμα παραβόλου (για το παράβολο), απόκομμα παραβόλου χαρτοσήμου (για το παράβολο χαρτοσήμου) και απόκομμα Δικαστικού ενσήμου (για το αγωγόσημο) κατατέθηκε από (ονοματεπώνυμο καταθέτη), για (αιτία κατάθεσης), την (ημερομηνία), ο Προϊστάμενος της Υπηρεσίας σφραγίδα, υπογραφή. Κατά τα λοιπά ισχύουν οι αποφάσεις μας αριθ. 47194/2514/4.4.78 και 77637/5160/19.4.80. Τα νέα έντυπα παράβολα θα κυκλοφορήσουν μετά την εξάντληση των αποθεμάτων των παλαιών εντύπων, παραβόλων. 25.Γ.α.53 Ταμειακή Υπηρεσία 